CELEX: 62011TN0536
Language: bg
Date: 2011-10-02 00:00:00
Title: Дело T-536/11: Жалба, подадена на 2 октомври 2011 г. — European Dynamics Luxembourg и др./Комисия

3.12.2011   
            
            
               BG
            
            
               Официален вестник на Европейския съюз
            
            
               C 355/27
            
         Жалба, подадена на 2 октомври 2011 г. — European Dynamics Luxembourg и др./Комисия
   (Дело T-536/11)
   2011/C 355/48
   Език на производството: английски
   
      Страни
   
   
      Жалбоподатели: European Dynamics Luxembourg SA (Ettelbrück, Люксембург), European Dynamics Belgium SA (Брюксел, Белгия), Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Атина, Гърция) (представители: N. Korogiannakis и M. Dermitzakis, lawyers)
   
      Ответник: Европейска комисия
   
      Искания на жалбоподателите
   
   Жалбоподателите искат от Общия съд:
   
               —
            
            
               Да отмени решението на Службата за публикации на Европейския съюз, с което офертата на жалбоподателите в откритата процедура за възлагане на обществена поръчка AO 10340 (лотове 1, 3 и 4) „Компютърни услуги — софтуерно разработване, поддръжка, консултиране и съдействие за различни видове компютърни приложения“ (1) е класирана на трето място съгласно механизма за възлагане на поръчката по реда на класиране на кандидатите за лотове 1 и 4, и е класирана на второ място съгласно механизма за възлагане на поръчката по реда на класиране на кандидатите за лот 3, за което жалбоподателите са уведомени с писмо от 22 юли 2011 г., както и всички свързани с това решения на Службата, включително решението за възлагане на съответната поръчка на класираните на първо и второ място оференти; и
            
         
               —
            
            
               Службата за публикации на Европейския съюз да бъде осъдена да заплати на жалбоподателите обезщетение в размер на 3 450 000 EUR за вредите, претъпени от тях в резултат на пропуснати ползи и накърняване на репутацията им и доверието в тях; и
            
         
               —
            
            
               да се осъди Службата за публикации на Европейския съюз да заплати съдебните и другите разноски, направени от жалбоподателите във връзка с настоящата жалба.
            
         
      Правни основания и основни доводи
   
   В подкрепа на жалбата си жалбоподателите излагат три правни основания.
   
               1.
            
            
               Първото правно основание е изведено от това, че:
               
                           —
                        
                        
                           Службата за публикации на Европейския съюз не е изпълнила задължението си да изложи мотиви, че не е посочила надлежно относителните преимущества на определения за изпълнител оферент и като цяло не се е съобразила с разпоредбите на член 100, параграф 2 от Финансовия регламент;
                        
                     
         
               2.
            
            
               Второто правно основание е изведено от това, че:
               
                           —
                        
                        
                           Службата за публикации на Европейския съюз е нарушила спецификациите на поръчката, както и че е приложила критерии за възлагане, които противоречат на член 97 от Финансовия регламент и член 138 от Правилата за прилагане;
                        
                     
         
               3.
            
            
               В третото правно основание се твърди:
               
                           —
                        
                        
                           явна грешка в преценката, неяснота и необоснованост на обясненията на комисията по оценяването, последващи промени в критериите за възлагане, включени в процедурата за възлагане на обществена поръчка, липса на своевременно съобщаване на новите критерии на оферентите, смесване на критериите за подбор и за възлагане.
                        
                     
         
      (1)  ОВ 2011/S 66 — 106099.